दिल्ली के सीएम अरविंद केजरीवाल द्वारा उद्घाटित किया गया सिग्नेचर ब्रिज असिमेट्रिकल केबल वाला भारत का पहला ओवरब्रिज है। ये ओव​रब्रिज आउटर रिंग रोड को वजीराबाद से जोड़ता है। इस ब्रिज के विशिष्ट आकार और ऊंचाई से आकर्षित दिल्लीवासियों ने अब इस ब्रिज को बतौर सेल्फी प्वाइंट इस्तेमाल करना शुरू कर दिया है। एएनआई की रिपोर्ट के मुताबिक, कई लोगों को तारों पर तो कई लोगों को कार की खिड़की से स्टंट करते हुए भी सेल्फी लेते देखा गया है।